Μείναμε τέσσερις νύχτες στο διαμέρισμα της Μαριάννας. Το οποίο ήταν ακριβώς όπως στις φωτογραφίες. Φωτεινό, άνετο, τακτοποιημένο, λειτουργικό και κυρίως καθαρό. Πολύ καθαρό!
Βρίσκεται πολύ κοντά στη ΔΕΘ, Ροτόντα και Αριστοτέλειο Πανεπιστήμιο. Περίπου 10 λεπτά με τα πόδια για την πλατεία Αριστοτέλους και γύρω στα 5 λεπτά για τον Λευκό Πύργο.
Το γνωστό πρόβλημα με το πάρκινγκ λύνεται αν χρησιμοποιήσει κάποιος είτε τα δύο κλειστά γκαράζ που βρίσκονται στον ίδιο δρόμο με την πολυκατοικία, είτε κάποια άλλα σε κοντινή απόσταση.
Η Μαριάννα από τις πρώτες επαφές ήδη ήταν πολύ ακριβής σε όλες τις πληροφορίες που έδινε, εξυπηρετικότατη, ιδιαιτέρως διακριτική και κυρίως πολύ φιλική. Να μην παραλείψω το πόσο υπομονετική φάνηκε στις μικρές και μεγάλες απορίες και απαιτήσεις μας.
Εν κατακλείδι το διαμέρισμα είναι ιδανικό για οικογένειες με παιδιά, αλλά και για επαγγελματικές επισκέψεις στη Θεσσαλονίκη. Εμείς πάντως εκεί θα ξαναμείνουμε όταν επιστρέψουμε στη Θεσσαλονίκη.